Държавен вестник, бр. 52, 2015 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  52
гиен съюз и изготвяне на външнополитическа 
енергийна стратегия.
Чл. 2. Съветът:
1. определя и следи за провеждането на 
интегрирана енергийна политика с цел осигу­
ряване на достъпна енергия за потребителите, 
модернизацията и доизграждането на национал­
ната енергийна инфраструктура и реформите 
в сектор енергетика; 
2. следи за изготвянето на външнополити­
ческа енергийна стратегия относно участието 
на страната в инфраструктурни трансгранични 
енергийни проекти с цел подобряване енергий­
ната сигурност в Югоизточна Европа;
3. координира действията, позициите и из­
лъчването на послания в енергийната сфера;
4. подпомага международните задължения 
на страната, като Председателството на Ре­
публика България на Съвета на Европейския 
съюз, Процеса за сътрудничество в Югоизточна 
Европа и други.
Чл. 3. (1) Съветът се състои от председател, 
двама заместник-председатели и членове.
(2) Председател на Съвета е заместник ми­
нистър-председателят по европейските фондове 
и икономическата политика.
(3) Заместник-председатели на Съвета са 
министърът на енергетиката и министърът на 
външните работи.
(4) Членове на Съвета са:
1. представител на Президента на Република 
България;
2. заместник министър-председателят по 
координация на европейските политики и 
институционалните въпроси;
3. министърът на енергетиката;
4. министърът на външните работи;
5. заместник министър-председателят по 
коалиционна политика и държавна админи­
страция и министър на вътрешните работи; 
6. министърът на икономиката;
7. министърът на финансите;
8. министърът на отбраната;
9. министърът на регионалното развитие и 
благоустройството;
10. министърът на транспорта, информаци­
онните технологии и съобщенията;
11. министърът на околната среда и водите;
12. заместник-министрите на енергетиката.
Чл. 4. (1) Председателят може да кани на 
заседание на Съвета представители на други 
държавни органи, на органи на местното са­
моуправление, на институции на Европейския 
съюз, на синдикални и работодателски орга­
низации, на неправителствени организации, 
на професионални организации или отделни 
експерти, които имат отношение по въпросите, 
които се обсъждат. 
(2) За осигуряване работата на Съвета може 
да бъде изисквана информация и/или станови­
ща от компетентни държавни органи, органи 
на местното самоуправление, синдикални и 
работодателски организации, неправителствени 
организации, професионални организации или 
от отделни експерти, които имат отношение 
по въпросите, които се обсъждат. 
Чл. 5. (1) Съветът заседава един път месечно 
при закрити врати. По предложение на пред­
седателя или на заместник-председателите на 
Съвета могат да бъдат провеждани извънредни 
заседания. 
(2) Редовните заседания на Съвета се провеж­
дат, ако на тях присъстват повече от половината 
от членовете му. Извънредните заседания се 
провеждат в тесен или в разширен състав по 
предложение на председателя или на замест­
ник-председателите на Съвета.
(3) Участието на членовете в дейността на 
Съвета е лично. При обективна невъзможност 
да участват в заседанията на Съвета членовете 
му се представляват от изрично упълномощено 
от тях длъжностно лице. 
Чл. 6. (1) Съветът приема решения с обик­
новено мнозинство от присъстващите на засе­
данието негови членове. 
(2) Протоколът от заседанието се подготвя 
от протоколист от състава на секретариата на 
Съвета, подписва се от председателя на Съвета 
и се изпраща от секретариата на членовете му в 
тридневен срок от провеждането на заседанието. 
Чл. 7. Заместник министър-председателят 
по европейските фондове и икономическата 
политика наблюдава и ръководи дейността на 
Съвета и отговаря за резултатите от неговата 
работа пред Министерския съвет.
Чл. 8. (1) Експертното и техническото подпо­
магане на Съвета се осигурява от секретариат, 
в който се включват: един представител от 
политическия кабинет на заместник минис­
тър-председателя по европейските фондове и 
икономическата политика, един представител 
от политическия кабинет на министъра на 
външните работи, двама представители от 
Министерството на енергетиката, един пред­
ставител от Администрацията на Президента 
на Република България и оперативно звено. 
(2) Съставът на секретариата може да бъде 
разширен при необходимост.
(3) Дейността на секретариата се ръководи и 
организира от представителя от политическия 
кабинет на заместник министър-председателя 
по европейските фондове и икономическата 
политика.
(4) Протоколи от редовните заседания на 
Съвета се водят от членовете на секретариата 
на Съвета на ротационен принцип.
(5) Секретариатът съхранява протоколите от 
заседанията и придружаващите ги материали.
(6) Работните заседания на секретариата се 
състоят два пъти месечно.
Чл. 9. (1) Функциите на оперативното звено 
в секретариата на Съвета се изпълняват от 
Министерството на енергетиката. 
(2) Поименният състав на оперативното 
звено се определя със заповед на министъра 
на енергетиката.